section_heading: Trenerska karijera
paragraph_text: Trenersku karijeru započeo je vodeći mladu slovensku reprezentaciju zajedno s Dragom Kostajnškom. Nakratko je bio trener ND Gorice, a 1. srpnja 1998. imenovan je za izbornika slovenske reprezentacije. Ostvario je ogroman uspjeh kvalificiravši Sloveniju na EP 2000. gdje su ispali u grupnoj fazi s dva remija (SR Jugoslavija, Norveška) te jednim porazom (Španjolska). Također je odveo Sloveniju na SP 2002. no nakon tri poraza (JAR, Paragvaj i Španjolska) i ispadanja te svađe sa Zlatkom Zahovičem smijenjen je s mjesta izbornika. Nakratko je bio trener Olympiakosa a od veljače 2006. vršio je dužnost izbornika makedonske reprezentacije. Od 2013. godine ponovno je izbornik Slovenije.